                                                                   ZAPISNIK
                                   s druge sjednice Vijeća Mjesnog odbora Središće,
                                    održane u utorak, 15. srpnja 2025. godine

sjednica je održana u prostoru Mjesne samouprave u Zagrebu, Ulica Ivana Šibla 8, s početkom u 19:00 sati.

Nazočni članovi Vijeća Mjesnog odbora Središće:  Anita Čorić Volarić, Kristina Pavlović, Dragica Lazić, Benjamin Vuković, Marko Kožul, Juraj Barbarić, Ivo Antolović
Nenazočni članovi Vijeća Mjesnog odbora Središće:/

Predsjednik Vijeća Benjamin Vuković utvrđuje da je na sjednici nazočno sedam (7) članova Vijeća te da Vijeće Mjesnog odbora Središće može pravovaljano raspravljati i odlučivati.

USVAJANJE ZAPISNIKA
Vijeće je sa 7 glasova „Za“ prihvatilo zapisnik s 1. (prve) sjednice Vijeća Mjesnog odbora Središće, održane u četvrtak, 26. lipnja 2025. godine.

USVAJANJE DNEVNOG REDA
Predložen je dnevni red.
1.	Zaključak o popisu prioriteta Mjesnog odbora Središće za Plan komunalnih aktivnosti Gradske četvrti Novi Zagreb – istok za 2026. godinu – zaključak, donosi se
2.	Pitanja, prijedlozi i obavijesti.
Jednoglasno sa (7) glasova „za“ je prihvaćen dnevni red.

AD. 1.  Zaključak o popisu prioriteta Mjesnog odbora Središće za Plan komunalnih aktivnosti Gradske četvrti Novi Zagreb – istok za 2026. godinu – zaključak, donosi se:
Članovi Vijeća primili su materijal uz poziv.
Predsjednik uvodno obrazlaže predmetnu točku dnevnog reda te otvara raspravu.
VMO Središće raspravljalo je o popisu prioriteta MO Središće za Plan komunalnih aktivnosti Gradske četvrti Novi Zagreb-istok za 2026.



Vijeće nakon provedene rasprave sa 7 glasova “za” donosi Plan komunalnih aktivnosti za 2026.:
•	Nova sprava za penjanje u dječjem parku u Stonskoj (mala piramida)
•	Izgradnja pješčanika za djecu
o	Dječji park u Stonskoj
o	Perivoj Središće
•	Dovršiti popločenje utabane staze sjeverno od dječjeg parka u Stonskoj + dodatna garnitura s opločenjem pored staze.
•	Kompletna obnova dječjeg parka, te postavljanje ograde oko istog, sjeverno od Brune Bušića 42
•	Popločenje utabane staze PBZ/Kaufland, te izgradnja pješačkog nogostupa duž zavoja ulica Brune Bušića i Ivana Šibla
•	Rasvjeta – postavljanje dodatne rasvjete
o	Perivoj Središće – vježbalište
o	dječji park Stonska
o	pješačke staze na Brune B 3-27, te 4-42
o	E. Murtića (stazica između Vinceka i dj. Vrtića Zapruđe)
•	Postavljanje uzdignutih ploha na pješačkim prijelazima
o	Brune Bušića – 16 i 18
o	Kniferova kod Linee
•	Kante za otpad
o	Potez od Av. Dubrovnik do Bundeka
o	Sjeverno od parka u Stonskoj, u blizini postojeće garniture


AD.2. Pitanja, prijedlozi i obavijesti- zaključak donosi se:
· Vijeće Mjesnog odbora Središće jednoglasno se slaže da svaku sjednicu jedan od članova Vijeća vodi zapisnik sjednice, te da se mijenjaju svi vijećnici u krug.
· Vijeće Mjesnog odbora Središće jednoglasno se slaže da svaki prvi ponedjeljak u mjesecu od 19-20h i dalje bude dežurstvo za građane u prostorijama Mjesnog odbora Središće te da se mijenjaju svi vijećnici u krug.




Sjednica je završena u 19:45 sati.
ZAPISNIK VODIO:
Juraj Barbarić

ZAPISNIK IZRADIO:
Juraj Barbarić

